Jenis Nafsu 


1. Amarah 

2. Lawammah 

3. Mulhammah 

4. Mutmainah 

5. Radhiah 

6. Mardhiah 

7. Kamaliah 

1. AMARAH 

Amarah adalah martabat nafsu yang paling rendah dan kotor di sisi Allah. Segala 
yang lahir darinya adalah tindakan kejahatan yang penuh dengan perlakuan 
mazmumah (kejahatan/keburukan). Pada tahap ini hati nurani tidak akan mampu 
untuk memancarkan sinarnya kerana hijab-hijab dosa yang melekat tebal, lapisan 
lampu makrifat benar-benar terkunci. Dan tidak ada usaha untuk mencari jalan 
menyucikannya. Kerana itulah hatinya terus kotor dan diselaputi oleh pelbagai 
penyakit. 

Firman Allah: 

(6) "Dalam hati mereka ada penyakit, lalu ditambah Allah penyakitnya" 

(e) "Sesungguhnya nafsu amarah itu sentiasa menyuruh manusia berbuat 
keji(mungkar)" 

(6) "Bahkan manusia itu hendak berbuat maksiatterus menerus)" 

Dalam kehidupan seharian segala hukum hakam, halal-haram, perintah dan 
larangan tidak pernah di ambil peduli. Malah buat kejahatan itu sudah sebati. 
Tidak ada penyesalan, malah kadang-kadang bangga buat jahat. Contohnya dia 
berbangga dapat merosakkan anak dara orang, bangga dengan kehidupan 
songsang, minum, berjudi, pergaulan bebas malah jadi barat lebih dari orang 
barat. Bagi mereka pada peringkat nafsu ini, konsep hidupnya adalah sekali, jadi 
masa mudalah untuk seronok sepuas-puasnya tanpa mengenal batas-batas. Baik 
jahat adalah sama sahajadi sisinya tanpa ada perasaan untuk menyesal. Malah 
kadang-kadang bila boleh buat jahat seolah-olah terdapat perasaan lega dan 
puas. Itulah sebabnya kadang-kadang ada yang dapat nak mengawalnya dari 
melakukan sesuatu yang jahat. Dahjadi hobi.. Hatinya telah dikunci oleh Allah 
sebagaimana firmanNya: 

"Tidaklah engkau perhatikan orang-orang yang mengambil hawa nafsunya 
(amarah) menjadiTuhan dan dia disesatkan oleh Allah kerana Allah mengetahui 


(kejahatan hatinya) lalu Allah mengunci mati pendengarannya (telinga batin) dan 
hatinya dan penglihatannya (mata hatinya) diletak penutup." 

Manusia pada peringakat nafsu amarah ini bergembira bila menerima nikmat 
tetapi berdukacitadan mengeluh bila tertimpa kesusahan. 

Firman Allah: 

"Dan apabila Kami rasakan sesuatu rahmat kepada manusia,nescaya mereka 
gembira dengan rahmat itu. Dan apabila mereka ditimpa suatu musibah akibat 
kesalahan tangan mereka sendiri, lantas mereka berputus asa." 

Jelasnya pada peringkat ini segala tindak tanduknya adalah menuju dan mengikut 
apa kehendak syaitan yang mana telah dikuasai sepenuhnya olehnya(Syaitan). 

Jenis Nafsu 

Rupa sahaja manusia, tapi hati dikuasai syaitan. Pada peringkat ini, manusia itu tak 
makan nasihat. Tegurlah macam manapun. Dia tetap tak akan berubah kecuali 
diberi hidayah olehNya. Mereka tidak pernah takut pada Allah dan hari 
pembalasan. Malah meremehkan lagi ada. Mengejek dan mencemuh. Mereka 
tidak pernah peduli dengan ancaman Allah seperti: "Akan dicampakkan ke dalam 
neraka jahanam dari golongan jin dan manusia yang mempunyai hati tidak 
memrhati,mempunyai mata tidak melihat,mempunyai telinga tidak mendengar. 
Mereka itu adalah binatang malah lebih hina dari binatang kerana mereak 
termasuk di dalam golongan yang lalai". 

Mereka suka mencela orang lain, memperbodohkan kelemahan orang lain dan 
melihat dirinya sendiri serba sempurna. Mereka tidak pernah menyandarkan hasil 
usahanya kepada Allah. Mereka fikir apa sahaja kejayaan mereka adalah hasil titik 
peluh diri sendiri. Jiwa mereka pada tahap ini adalah kosong dan hubungan 
dirinya dengan Allah boleh dikatakan tidak wujud. 

Dalam konteks penerimaan ilmu, orang yang bernafsu amarah hanya berupaya 
menerima ilmu diperingkat ilmu Qalam. Terutamanya yang mementingkan soal- 
soal lahiriah dunia sahaja. Tak ada minat kepada pelajaran agama dan hari 
akhirat. Pada peringkattidak ada peluang sama sekali untuk menerima ghaib dan 
ilmu syahadah selagi hatinya kotor dan tidak disucikan dengan pembersihan 
zikrillah yang mempunyai wasilah bai'ah dengan Rasulullah s. a. w. Untuk 
membebaskan diri dari cengkaman nafsu ini hendaklah menemukan jalan wasilah 
ilmu Rasulullah s. a. w dengan menerima tunjuk ajar dari ahli zakir iaitu guru 
mursyid yang dapat memberikan petua-petua penyucian diri dan penyucian jiwa 
yang mempunyai mata rantai dengan Rasulullah s. a. w. 



Sabda Rasulullah s. a. w: 

"Tiap sesuatu ada alat penyucinya dan yang menyuci hati ialah zikir kepada Allah " 
Pada tahap amarah ini kalau berzikirpun hanya dibibir sahaja tanpa meresap ke 
dalam jiwa. Amarah tidak mengenal sesiapa, malah ahli kitab sekalipun walaupun 
ada kelulusan Azhar, walupun berserban dan berjubah. Amarah tidak pernah 
takut dengan itu semua malah lagi senang ia menyerang. Yang ia takut hanyalah 
zikrillah. 

Sabda Rasulullah s. a. w: 

"Sesungguhnya syaitan itu telah menaruh belalainya pada hati manusia, maka 
apabila manusia itu berzikir kepada Allah , maka mundurlah syaitan dan apabila ia 
lupa, maka syaitan itu menelan hatinya" 

2. NAFSU LAWWAMAH 

Nafsu lawwamah ialah nafsu yang selalu mengkritik diri sendiri bila berlaku suatu 
kejahatan dosa atas dirinya, lanya lebih baik sedikit dari nafsu amarah. Kerana ia 
tidak puas atas dirinya yang melakukan kejahatan lalu mencela dan mencerca 
dirinya sendiri. Bila buat silap dia lebih cepat sedar dan terus kritik dirinya sendiri. 
Perasaan ini sebenarnya timbul dari sudut hatinya sendiri bila buat dosa, secara 
automatik terbitlah semacam bisikan dilubuk hatinya. Inilah yang di katakan 
lawwamah. Bisikan hati seseorang akan melarang dirinya melakukan sesuatu yang 
keji timbul secara spontan bila terqosad sahaja dihatinya. Cepat rasa bersalah 
pada Allah Rasulullah atas keterlanjurannya. lanya ibarattaufik dan hidayah Allah 
untuk memimpinnya kembali dari kesesatan dan kesalahan kepada kebenaran 
dan jalan yang lurus. 

Rasulullah s. a. w bersabda: 

(e) "Apabila Allah menghendaki kebaikan kepada seseorang, maka Allah akan 
menjadikan untuknya penasihat dari hatinya sendiri" 

(e) "Barangsiapa yang hatinya menjadi penasihat baginya, maka Allah akan 
menjadi pelinding ke atasnya." 

Tapi bila seseorang itu meningkat ke martabat nafsu lawwamah tapi tidak 
mematuhi isyarat lawwamah yang memancar di hatinya, maka lama-kelamaan 
isyarat ini akan padam dan malap. Hingga jatuhlah kembali pada tahap nafsu 
amarah kembali. Sebab itu kadang-kadang kita tengok sekejap orang tu baik, 
sekejap berubah jahat kembali. Kemudian berubah balik. Inilah bolakan hati yang 
di sebabkan oleh keadaan nafsunya yang berubah-ubah. 

Firman Allah: 

(e) "Dan sesungguhnya jika kamu mengikuti (suruhan jahat) mereka setelah 
datang ilmu (isyarat lawwa-mah) kepadamu, sesungguhnya kamu termasuk dalam 



golongan orang-orang yang zalim' 


(e) "Sesungguhnya petunjuk Allah ialah petunjuk yang sebenarnya. Dan 
sesungguhnya jika kamu mengikuti kemahuan (jahat dan keji) mereka, setelah 
ilmu diperolehi (datang kepadamu) maka Allah tidak lagi menjadi pelindung dan 
penolong bagimu". 

Pada tahap lawwamah ini masih lagi bergelumang dengan sifat-sifat mazmumah 
tapijumlahnya mulai berkurang sedikit. Keinsafan memancar. Sekiranya dia terus 
mematuhi isyarat lawwamah yang ada, sedikit demi sedikit sifat-sifat keji dapat 
dihapuskan. Pada peringkatini dia banyak meneliti diri sendiri dan merenung 
segala kesilapan yang lampau. 

Bila perasaan menyesal datang, orang-orang pada peringkatsangat mudah 
mengeluarkan air mata penyesalan. Kerap menangis dalam solat, atau bila 
sendirian, sewaktu berzikir, bersolawat. Air matanya bukanlah disengajakan tetapi 
berlaku secara spontan. I nilah dikatakan sebagai tangisan diri. Pada peringkat ini 
mula banyak mengkaji dan meneliti alam dan kejadian. Malah sentiasa 
membandingkan sesuatu dengan dirinya. 

Mereka juga menjadi gila untuk beribadatdan cenderung kepada perbincangan 
berkaitan soal mengenal diri dan mula jemu dengan persoalan yang tidak 
berkaitan dengan agama. Perubahan ini boleh jadi mendadak sekiranya kita terjun 
ke alam tasauf. 

Rasulullah s. a. w bersabda: 

(e) "Bahawasanya orang-orang mukmin itu perhatiannya pada solat, puasa dan 
ibadat dan orang munafik itu perhatiannya lebih kepada makanan dan minuman 
seperti halnya binatang" 

(e) "Sedikit taufik adalah lebih baik dari banyak berfikir dan berfikir perkara 
duniawi itu mendaruratkan dan sebaliknya berfikir perkara agama pasti 
mendatangkan kegembiraan" 

Pada tahap ini sudah mementingkan akhirat dari dunia. Namun begitu walau nak 
dibandingkan dengan amarah ia lebih tinggi sedikit, namun sekali-sekala ia tidak 
terlepas juga dari jatuh kedalam jurang dosa dan kejahatan. Imannya masih belum 
kuat.Namun ia cepat sedar dan cepat beristigfar minta ampun kepada Allah. 
Firman Allah: 

"Aku bersumpah dengan nafsu lawwamah" Sebagai contoh kalau tertinggal 
sembahyang terdapat perasaan kecut hati dan cepat menyesal sehingga terus 
pergi kadha. 



Antara sifat nafsu lawwamah adalah: 


1. Mencela diri sendiri 

2. Bertafakur dan berfikir 

3. Membuat kebajikan kerana ria 

4. Kagim pada diri sendiri yakni 'ujub 

5. Membuat sesuatu dengan sum'ah -agar dipuji 

6. Takjub pada diri sendiri 

Sesiapa yang merasa berdegup di hati sifat seperti di atas masih lagi berada pada 
tahap nafsu lawwamah. lanya adalahterdapatpada kebanyakan orang awam . 
Harus kuat berzikir lagi untuk menembus dan menyucikan sisa-sisa karat hati. Zikir 
pada peringakat nafsu ini masih lagi dibibir tetapi kadang-kadang sudah mulai 
meresap masuk ke lubuk hati tapi dalam keadaan yangtidak istiqamah. Pada 
peringkat ini memang sudah timbul gila beribadat sehingga kadang-kadang 
merasa dirinya ringan dan melayang, kadang-kadang macam hilang dirinya. Rasa 
semacam semut berderau diseluruh tubuhnya terutama pada bahagian tulang 
belakang dan tangannya. Keadaan beginilah menimbulkan keasyikan yang 
menyeronokkan dengan amalan zikir dan ibadat lain. 

Pada pringkat ini sudah boleh menerima sedikit ilham hasil dari zauk dan kadang- 
kadang mengalami mimpi yang perlu ditafsir kembali oleh guru. Bila berterusan 
dengan petua dan amalan yang diberi oleh guru InsyaAllah nafsunya lawwa-mah 
ini akan meningkat kepada tahap seterusnya. 

3. MULHAMAH 

Nafsu ini lebih baik dari amarah dan lawwa-mah. Nafsu mulhamah ini ialah nafsu 
yang sudah menerima latihan beberapa proses kesucian dari sifat-sifat hati yang 
tercemar melalui latihan sufi/ tariqat/ amalan guru lainnya yang mempunyai 
sanad dari Rasulullah s. a. w. Kesucian hatinya telah menyebabkan segala lintasan 
kotor atau khuatir-khuatir syaitan telah dapat dibuang dan diganti dengan ilham 
dari malaikat atau Allah. 

Firman Allah: 

"Demi nafsu (manusia) dan yang menjadikannya (Allah) lalu diilhamkan Allah 
kepadanya mana yang buruk dan mana yang baik, sesungguhnya dapat 
kemenanganlah orangyang menyucinya (nafsu) dan rugilah (celakalah) orang 
yang mengotorkannya(nafsu) 

Makam nafsu ini juga dikenali dengan nafsu samiah. Pada pringkatini amalan 
baiknya sudah mengatasi amalan kejahatannya. Sifat mazmumah telah diganti 



dengan mahmudah. Sikap beibadat telah tebal dan amalan guru terus diamalkan 
dengan lebih tekun lagi. 

Pada penyesalan pada peringakat lawwamah tadi terus bersebati di dalam jiwa. 
Isyarat lawwamah sentiasa subur. Sesungguhnya taubat orang peringkat 
mulhamah ini adalah "taubatan nasuha". Bukan shaj di mulut tetapi hakiki. 
Dalam kehidupan sudah terbina satu skap yang baik,tabah menghadapi dugaan, 
bila terlintas sesuatu yang ke arah maksiat cuba-cuba memohon kepada 
perlindungan dari Allah. 

Firman Allah: 

"Dan jika kamu ditimpa sesuatu godaan syaitan, maka berlindunglah kepada 
Allah, sesungguhnya Allah Maha Mendengar dan Maha Mengetahui. 
Sesungguhnya orang-orang yang bertaqwa , bila mereka ditimpa was-was dari 
syaitan, mereka ingat kepada Allah, maka ketiak itu juga mereka melihat 
kesalahan-kesalahan." 

Sabda Rasulullah S. a. w: 

"Barangsiapa yang merasa gembira dengan kebaikannya dan merasa susah 
(gelisah) dengan kejahatan yang dilakukan, maka itu orang-orang mukmin" 

Zikir pada tahap ini telah menyerap kedalam lubuk hatinya bukan sekadar 
berlewa-lewa dibir sahaja lagi. Malah sudah menerima hakikat nikmat zikir dan 
zauk. Bila disebur nama Allah rindunya sangat besar, berderau darahnya dan 
gementar tubuhnya tanpa disengajakan. 

Firman Allah: 

"Sesungguhnya orang-orang mukmin itu, bagi mereka apabila sahaja disebut 
nama Allah, nescaya gementarlah seluruh hati mereka" Perasaan ini terus 
menjalar sehingga bertemu kekasihnya. 

Antara sifat-sifat yang bernafsu mulhamah: 

1. Sifat-sifat ketenanganjapang dada dan tidak putus asa. 

2..Taksayangkan harta 

3. Qanaah. 

4. Berilmu laduni 

5. Merendah diri/ tawwadu' 

6. Taubat hakiki 

7. Sabar hakiki 

8. Tahan ujian dan menanggung kesusahan 


Mereka pada tahap ini mulai masuk ke sempadan maqam wali yakni kerapkali 



mulai mencapai fana yang menghasilkan rasa makrifat dan hakikat (syuhud) tetapi 
belum teguh dan kemungkinan untuk kembali kepada sifat yang tidak baik masih 
ada.. Kebanyakan orang cepatterhijab pada masa ini kerana terlalu asyik dengan 
anugerah Allah padahal itu hanyalah ujian semata-mata. 

Dalam konteks ilmu pula mereka bukan sahaja menguasai ilmu qalam malah 
sudah dapat menguasai ilmu ghaib menerusi tiga cara laduni iaitu nur, cara tajalli 
dan cara laduni di peringakatsir. Yang dimaksudkan dengan laduni peringkatsir 
ialah menerusi telinga batin yang terletak ditengah-tengah kepala yang biasanya 
dipanggil bahagian tanaffas. Suara yang diterima amat jelas sekali. Tak ubah 
seperti mendengar suara telefon. Pada masayangsama pendengaran zahirtetap 
tidak terganggu walaupun masa menerima laduni sir itu ada kawan berbual. 
Biasanya suara ghaib itu adalah waliyulah atau ambia yang merupaka guru-guru 
ghaib yang bertugas mengajar ilmu ghaib pada mereka yang diperingkat 
mulhamah. 

Tapi perlu ingat guru murysid zahir kita tetap guru. Malah Guru mursyid kita 
sebenarnya telah berkomunikasi terlebih dahulu dengan guru-guru ghaib ini. 
Sebab tu kalau takada murysid kita akanterpedaya dengan syaitan danjin yang 
menyamar. Pembukaan telinga batin ini pada awalnya berlaku seakan suatu 
bisikan suara yang dapatdibahagian dalam anaktelinga, dimana pada 
permulaannya merasa berdesing. Kemudian barulah dapat dengar jelas. 

Zikir tetap meningkat. Pada peringkat inilah Allah berfirman: "Orang yang beriman 
dan hati mereka menjadi tenteram dengan berzikir kepada Allah. Ingatlah hanya 
dengan berzikir kepada Allah sahajalah hati menjadi tenteram". 

4. NAFSU MUTMAI NAH 

I nilah peringkat/ martabat nafsu yang pertama yang benar-benar direhai Allah 
seperti yang saudara kita nyatakan di atas. Yang layak masuk syurga Allah. 
Maknanya siapa sampai pada maqam ini bererti syurga tetap terjamin, I nsyaAllah. 
Hakikat inilah yang difirmankan Allah: "Wahai orang yang berjiwa / bernafsu 
mutmainnah,pulanglah kepangkuanTuhanmu dalam keadaan redhai meredhai 
olehNya dan masuklah ke dalam golongan HAMBAKU dan masuklah ke dalam 
syurgaKU". 

Pada peringkat ini jiwa mutmainnah merasakan ketenagan hidup yang hakiki yang 
bukan dibuat-buat. Tidak ada lagi perasaan gelisah. Semuanya lahir dari tauhidnya 
yangtinggi dan mendalam. Tauhid yangsejati dan hakiki. Tidak ada lagi perbezaan 
senang dengan susah baginya sama sahaja. Pada maqam inilah permulaan 
mendapat darjat wali kecil. 


Antara sifat-sifat maqam ini adalah: 



1. Taqwa yang benar. 

2. Arif 

3. Syukur yang benar 

4. Tawakkal yang hakiki 

5. Kuat beribadat 

6. Redha dengan ketentuan Allah 

7. Murah hati dan seronok bersedekah. 

8. Dan lain-lain sifat mulia yang tidak dibuat-buat. 

Pada maqam ini biasanya(walaupun tidak semestinya), akan adanya keramat- 
keramatyang luar biasa serta mendapat ilmu dengan tak payah belajar sebab 
sudah dapat mengesan rahsia-rahsia dari LohMahfuz. Adanya sifat lidah masin. 
Apa yang keluar dari mulut bukan sembarangan lagi bahkan menerusi yang 
dipanggil sebagai 'inkisaf . Mereka sudah menguasai ilmu peringkat nur, tajalli, sir 
dan juga sirussir, iaitu lebih tinggi dari maqam mulhamah. Yang dikatakan 
menerusi sirussir ialah cara penerimaan dengan telinga dan mata batin. Kalau 
mulhammah tadi baru terbuka dengan telinga batin tanpa mata batin. Dengan 
mata batin inilah dia berupaya melihat sesuatu yang ghaib yang tak mampu 
dilihat oleh mata biasa kita. 

Malah dapat melihat sesuatu yang akan berlaku pada masa akan datang. Betul- 
betul macam melihat TV. Malah siap boleh rewind lagi. Kalau guru kita nak lihat 
sejarah hidup kita yang lalu biasanya dia akan memrhati rakaman hidup kita dan 
mengesan dimana kesilapan kita dan memberi petua untuk membetulkannya. 
Kalau mencuri disuruhnya kita memulangkan kembali serta minta halal dan maaf, 
dan sebagainya lagi. Namun begitu dia tetap akan menjaga aib muridnya kepada 
orang lain. Perlu dingat pada peringkat ini dia tidak terganggu penglihatan dan 
pendengaran zahirnya pada masa sama melihat dan mendengar yang batin 
walaupun duduk di kedai kopi bersama-sama orang lain. Melalui penerimaan 
sirussir ini dia berupaya melihat alam barzakh, menjelajahi alam alam malakut. 
Keyakinan mereka sudah pada tahap ainul yakin dan haqqul yakin. 

Fana juga boleh berlaku yang dikenali sebagai "fana qalbi" iaitu merupakan 
penafian diri ataupun menafikan maujud dirinya dan diisbatkan kepada wujudnya 
Allah semata-mata. Inilah peringkatyang kita bincangkan dulu mengenai LAA 
MAUJUD I LLALLAH. Keadaan inilah yang digambarkan Allah: 

"Semua yang ada adalah fana (tiada wujud hakikinya). Dan yang kekal(baqa) itu 
adalah wajah Tuhanmu yang mempunyai kebesaran dan kemuliaan" Namun fana 
qalbi ini tidaklah kekal. 



5. NAFSU RADHIAH 

Maqam ini dinamakan radhiah kerana perasaan keredhaan pada segala ketentuan 
dan hukuman Allah. Pada maqam ini sudah tidak ada rasa takut dengan pada bala 
Allah dan tak tahu gembira dengan nikmatNya. Sama sahaja. Apa yang penting 
Allah redha padaNya. Itu kalau sakitpun dah tak perlu kepada ubat, sebab bagi dia 
sakit itulah nikmat kerana dia merasa makin dekat dengan tuhannya. Wang ringgit 
sudah sama dengan daun kayu. Emas sama dengan tanah. Dunia sudah dipandang 
kecil, malah sudahtidak dipandang lagi sebaliknya dunia yang datang kepadanya. 
Firman Allah: 

"Sesungguhnya wali-wali Allah itu tak rasa ketakutan dan tak pernah rasa 
kerungsingan di atas mereka". Ini kerana nur syhuhud sudah sebati dalam jiwa 
mereka. Alam sekeliling seperti cermin yang boleh mereka melihat Allah setiap 
ketika. I ni adalah maqam musyahadah tahap ihsan seperti hadis Rasulullah s. a. w: 
"Hendaklah kamu menyembah Allah sebagaimana kamu melihatNya." Ini adalah 
maqam wali dalam martabat khawas. 

Pada masa inilah apa yang diisyaratkan oleh rasulullah s. a. w: "Takutilah akan 
firasatorang mukmin, bahawasanya orang-orang mukmin itu melihat dengan Nur 
Allah". Pada tahap radhiah ini ,ia melihat melalui basyirahnya, merenung dengan 
kasyafnya , bertindak melalui perintah ilmu laduninya. Mulutnya dan doanya 
sangat mustajab. 'Barang dipinta barang jadi" Orang dimaqam ini kadang-kadang 
perbuatannya menyalahi syariat.Percakapan kadang-kadang menyinggung orang 
biasa yangtak fahamtapi dikeluarkan tanpa sengaja. Masih lagi mengalami fana 
qalbi. tapi tidak menentu. Hidupnya ibarat dilambung gelora cinta seolah terapung 
bersama-sama Allah. Hanya memandang dan menyaksikan sesuatu bahawa tiada 
suatu yang wujud di dunia ini melainkan wajah Allah semata-mata: 

Firman Allah: 

"Di mana saja kamu menghadap, maka disitulah wajah Allah Itu yang terjadi pada 
Al Junaid:Tiada apa dalam jubahku, melainkan Allah. Mereka sudah memandang 
yang banyak kepada satu. Keadaan inilah boleh menimbulkan fitnah, malah 
kadang-kadang orang akan anggapgila. Inilah maqam Ana'al Haq-Mansur Al- 
Hallaj. 

Zikir pada peringkatini adalah secara 'khafi' yang telah meliputi seluruh anggota 
zahir dan batinnya. Pada peringkat inilah kulit berzikir, daging berzikir, tulang 
berzikir, malah semuanya berzikir. Tu yang jadi darah Al-Hallaj membentuk tulisan 
Allah lalu keluar zikir, malah kematian wali-wali seperti Tok Ku Paloh, masih lagi 
terdengar zikir di badannya. Kadang-kadang mereka dijemput menjelajah alam 
ghaib kubra yang diluar akal manusia. Malah mereka di ajar ilmu tinggi yang lebih 
canggih dari manusia biasa yang boleh dicapai oleh zaman moden ini. Mereka 



boleh buat perhubungan secara langsung dengan para rasul, nabi, ambia dan 
waliyullah yang lain. Mereka menuntut ilmu dengan aulia macam berbincang 
dengan kawan melalui handphone, malah boleh berinteraksi beramai-ramai 
walaupun masing-masing berada di berbeza tempat. 

Sifat-sifatnya: 

1. Ikhlas 

2. Warak 

3. Zahid 

4. Dan lain-lain lagi yang baik yang ada pada maqam sebelum ini 
6. NAFSU MARDIAH 

Pada peringkat ini segala yang keluar darinya semuanya telah diredhai Allah. 
Perilakunya, kata-katanya, diamnya semuanya dengan keredaan dan keizinan 
Allah belaka. Akan keluar keramatyang luar biasa. Mereka sudah menanam 
ingatan pada Allah diteras lubuk hati mereka menerusi cara "khafi-filkhafi", 
maknanya secara penyaksiaan 'basitiah' iaitu penyaksian sifat ma'ani Allah yang 
nyata dan dizahirkan oleh diriNya sendiri. Afal diri mereka sudah dinafi dan 
diisbahkan secara langsung kepada afal Allah semata-mata.Jiwa mereka betul- 
betul sebati, ingatan mereka terhadap Allah tidak sesaatpun berpisah darinya. 
Penyaksiaan terhadap hak sifat Allah jelas baginya sehingga hilang dirinya nya 
sendiri. Inilah dinyatakan sebagai Abu Yazib Bistami: "Subha Inni." 

"Pandanglah yang satu pada yang banyak" 

Peringkat ini sudah tenggelam dalam fana baqabillah. Pada peringkat inilah suka 
mengasingkan diri,tidak suka bergaul lagi dengan makhluk. Namun begitu ia 
mmepunyai kesedaran dua alam sekaligus. Zahir dan batin. Dan ia akan kembali 
normal seperti biasa. Kalau peringkat sebelum ini mungkin sampai tak terurus. 
Konsep perjalanannya lebih kurang dengan radhiah. mereka berpegang kepada 
konsep: 

Firman Allah: 

"Apa yang di sisi kamu itu pasti lenyap dan apa yang ada di sisi Allah tetap kekal". 
Perkataan syatahah sudah hilang. Mereka suka hidup nafsu nafsi. 

Sabda Rasulullah s. a. w: 

"Apabila kamu sekalian melihat seseorang mukmin itu pendiam dan tenang , 
maka dekatilah ia. Sesungguhnya dia akan mengajar kamu hikmah" Menyentuh 
tentang zikirnya, zikirnya adalah zikir rahsia, tidak lagi ada lafaz dengan lidah 
mahupun hati, tapi seluruh anggota zahir dan batin mengucapkan dengan zikir 
rahsia yang didengar oleh telinga batin di maqam tanaffas.. Zikirnya tidak pernah 



terganggu dengan alam zahir walaupun dia tengah bercakap atau buat apa sahaja 
pun. 

Firman Allah: 

"Orang-orang berzikir kepada Allah sambil berdiri, sambil duduk dan dalam 
keadaan berbaring." Bagi mereka di maqam ini setiap perbuatan, perkataan, 
penglihatan dan apa sahaja adalah zikir. 

Pada tahap ini mempunyai kekeramatan yang amat luar biasan. Namun biasanya 
jarang sekali menzahirkannya kelebihannya itu. Dari segi ilmu, mereka sudah 
memperolehi ilmu semua peringkat sebelum ini iaitu nur, tajalli, sir, sirussir malah 
ditambah lagi dengan cara tawasul/yaitu secara jaga dengan ambia dan 
waliyullah. Kehadiran wali-wali kepada orang maqam mardiah ini lebih 
merupakan penghormatan dan ziarah sahaja, sambil berbincang-bincang. Mereka 
berpeluang menjelajah seluruh alam alam maya dan alam ghaib termasuk syurga, 
neraka dan sebagainya. Mereka berupaya melawat bermacam-macam tempat 
samada dengan pecahan diri batinnya atau dengan jasad sekali. Malah dalam satu 
masa boleh menjelma di pelbagai tempat. Ini dipanggil "Khawa Fulkhawaf". lanya 
berlaku tanpa sengaja dan tanpa dapat dikawal. 

Sifat-sifatnya: 

1.. Redha dan rela dengan apa-apa pemberian Allah 

2. Lemah lembut pergaulannya 

3. Elok dan tingginya budi 

4. Lain-lain sifat terpuji maqam sebelum ini. 

7. KAMALIAH 

Maqam ini adalah tertinggi. Maqam ini digelar sebagai "baqa billah", Kamil 
Mukamil", Al I nsan kamil kerana ia dapat menghimpunkan antara zahir dan batin, 
yakni ruh dan hatinya kekal kepada Allah tetapi zahir tubuh kasarnya tetap 
dengan manusia. Hati mereka kekal dengan Allah tak kira masa dan tempat, tidur 
atau jaga sentiasa mereka bermusyahadah kepada Allah. I ni adalah maqam 
khawas al khawas. Semua gerak geri mereka sudahjadi ibadat. Hatta berak 
kencing mereka, tidur mereka dan sebagainya. 

Ilmu mereka adalah seperti yang dinyatakan oleh Imam Ghazali, ilham dan ilmu 
mukasyafah yang diterima nya tidak bukan adalah sama dengan istilah wahyu 
semuanya datang terus dari Allah. Cuma kalau Rasul dan Nabi di panggil Wahyu 
dan manusia biasa yang kamil di panggil Ilham. 



Saya rasa sekadar ini lah yang termampu oleh saya. Mungkin ada kelemahan dan 
ketinggalan dalam istilah atau pengertian. Wahai Tuan -tuan sila perbetulkan dan 
tambah lagi mana-mana yang kurang. Mengenai kaedah zikir pada maqam-maqam 
saya rasa ada saudara yang akan menghuraikanya berpandukan kaedah tariqat 
masing-masing. InsyaAllah. 

Semoga Allah mengampun saya atas segala kesilapan.Dan harap memberi 
manafaat pada semua. 



